OpenLLM-France/wikimedia huggingface dataset:
# Heartbreakers (pel·lícula del 2001)

Heartbreakers és una comèdia romàntica d'embolics del 2001 dirigida per David Mirkin. La protagonitzen Sigourney Weaver, Jennifer Love Hewitt, Ray Liotta, Jason Lee, i Gene Hackman. Weaver va ser nominada per un Golden Satellite Award per la seva actuació a la pel·lícula. Aquesta pel·lícula va ser escrita per Robert Dunn, Paul Guay i Stephen Mazur. Era la tercera col·laboració de Guay i Mazur, les comèdies prèvies dels quals van ser The Little Rascals i Liar Liar. S'ha doblat i subtitulat al català.

## Argument

Max (S. Weaver) i Page (J.L. Hewitt) són mare i filla, i totes dues lladregots professionals. La seva tècnica està ben rodada: l'una, la mare, es casa amb un home afortunat que no la satisfà sexualment, mentre l'altre, la filla, fent-se passar per secretària o mestressa de casa, satisfà les necessitats del marit. Fins al flagrant delicte d'adulteri i el divorci, amb una indemnització econòmica per a la pobra (jove) casada. Però heus aquí un dia en què la jove reivindica la seva independència.

## Repartiment

* Sigourney Weaver: Angela Nardino / Max Conners / Ulga Yevanova
* Jennifer Love Hewitt: Wendy / Page Conners / Jane Helstrom
* Gene Hackman: Williams B. Tensy
* Ray Liotta: Dean Cumanno / Vinny Staggliano
* Jason Lee: Jack Withrowe
* Anne Bancroft: Gloria Vogal / Barbara
* Nora Dunn: Senyoreta Madress, la criada de Williams B. Tensy
* Jeffrey Jones: M. Appel
* Julio Oscar Mechoso: Leo
* Sarah Silverman: Linda
* Zach Galifianakis: Bill
* Michael Hitchcock: Dr. Arnold Davis
* Pierre Gonneau: El sacerdot del primer matrimoni
* Shawn Colvin: La pastora al matrimoni de Page i Jack

## Producció

La pel·lícula va estar en treballs durant bastant temps. Originalment, Ang Lee havia de treballar amb Anjelica Huston i Alicia Silverstone en els papers de "Max" i "Page". Tanmateix, a causa de la llarga etapa de preproducció, les dues actrius van haver de retirar-se de la pel·lícula a causa de conflictes de planificació. El 1999, s'anunciava que Anjelica Huston i Cameron Diaz interpretarien els dos papers principals, amb Doug Liman com a director però llavors Liman va deixar el projecte, amb un temps bastant llarg per trobar un director nou. Huston i Diaz s'haurien de retirar també. Cher va ser cridada i David Mirkin va reescriure el guió i dirigiria el film. Jennifer Aniston també era temptada pel projecte. Cher va abandonar per fer una gira mundial per al seu inesperat èxit Believe i els papers de mare/filla anaven cap a Sigourney Weaver i Jennifer Love Hewitt.
La pel·lícula va ser rodada a Palm Beach, Florida (específicament a l'Hotel Breakers); segons el director David Mirkin, només unes quantes preses externes es van rodar a Palm Beach, i la resta a localitzacions de Los Angeles. La pel·lícula conté unes quantes referències a Els Beatles, incloent-hi una versió folklòrica russa de "Back in the U.S.S.R." cantada per Sigourney Weaver i l'ús de "Oh My Love" de John Lennon en unes quantes escenes clau.

## Referències

* ↑ «Las Seductoras». Goita què fan, ara!. [Consulta: 11 juliol 2023].
# Santa Maria de les Encies

L'església de Santa Maria de les Encies és ubicada al nucli de població de Les Encies, al municipi de Les Planes d'Hostoles, a la comarca de la Garrotxa.
Aquesta església té un origen romànic, però és del S. SVII. Donada la seva situació en un lloc de pas entre les valls d'Hostoles i del Llèmena, aquest temple ha estat subjecte a diversos esdeveniments històrics, per exmeple el saqueig a mitjans del S. SVI durant la Guerra dels Trenta Anys.
Aquesta església parroquial està envoltada de diverses cases de magès, i al seu terme hi ha també una sèrie de masos rellevants.
Fins al 1936 s'hi venerava una imatge de fusta policromada de la Mare de Déu.

## Referències

* ↑ «Nucli les Encies – Patrimoni de la Garrotxa». [Consulta: 18 desembre 2023].
* ↑ «Masos de les Encies». [Consulta: 18 desembre 2023].
* ↑ «les Encies | enciclopedia.cat». [Consulta: 18 desembre 2023].
# Mont-rejau (Gers)

Montrejau deu Gèrs (en francès Montréal-du-Gers) és un municipi francès situat al departament del Gers i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.893 | 1.714 | 1.493 | 1.326 | 1.221 | 1.238 | 1.263 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1946-1974 | Henri Magen | |
| 1974-1983 | Guy Champ | |
| 1983-1989 | André Duffau | |
| 1989- | Gérard Bezerra | UMP |

## Agermanaments

* Wittisheim

## Referències

* ↑ «Toponímia occitana». Arxivat de l'original el 2009-12-26. [Consulta: 17 agost 2010].
* ↑ Mapa del Gers amb els municipis en gascó
# L'imperi de les formigues

L'imperi de les formigues (títol original: Empire of the Ants) és una pel·lícula fantàstica estatunidenca dirigida per Bert I. Gordon, estrenada el 1977. Ha estat doblada al català.

## Argument

L'agent immobiliari Marilyn Fryser busca vendre un terreny pantanós i organitza una expedició a través de la jungla amb compradors potencials. Els dos conductors dels bulldozers enviats per netejar el terreny cauen sobre barrils de residus tòxics, als quals formigues voladores venen a berenar. Aquestes s'engreixen ràpidament com felins salvatges i ataquen l'equip.

## Repartiment

* Joan Collins: Marilyn Fryser
* Robert Lansing: Dan Stokely
* John David Carson: Joe Morrison
* Albert Salmi: Xèrif Art Kincade
* Jacqueline Scott: Margaret Ellis
* Pamela Susan Shoop: Coreen Bradford
* Robert Pine: Larry Graham
* Edward Power: Charlie Pearson
* Brooke Palance: Christine Graham
* Tom Fadden: Sam Russell
* Irene Tedrow: Velma Thompson
* Harry Holcombe: Harry Thompson
* Jack Kosslyn: Thomas Lawson
* Ilse Earl: Mary Lawson

## Nominacions

* 1978: Joan Collins nominada als Saturn Awards com la millor actriu.
* 1982: nominada al Fantasporto en la categoria de millor film.

## Referències

* ↑ esadir.cat. L'imperi de les formigues. esadir.cat.
* ↑ «Empire of the ants». The New York Times.

## Enllaços externs

* (francès) L'imperi de les formigues a animalattack.info.
# Aranya sagrada

Aranya sagrada (persa: عنکبوت مقدس) és una pel·lícula de thriller policíac en persa del 2022 coproduïda, coescrita i dirigida per Ali Abbasi, protagonitzada per Mehdi Bajestani i Zar Amir Ebrahimi. Basada en la història real de Saeed Hanaei, un assassí en sèrie que va atacar prostitutes de carrer i va matar 16 dones entre el 2000 i el 2001 a la ciutat iraniana Mashhad, la pel·lícula representa una periodista de ficció que investiga el cas. S'ha doblat i subtitulat al català.
Es va seleccionar per competir per la Palma d'Or al Festival de Canes de 2022, on Ebrahimi va guanyar el premi a la millor actriu per la seva interpretació. El film també va ser escollida com a candidata danesa a la millor pel·lícula internacional als 95ns Premis Oscar, i va formar part de la llista final de desembre.

## Referències

* ↑ «Aranya sagrada - El Cinema de La 2», 02-12-2024. [Consulta: 3 desembre 2024].
* ↑ «Holy Spider». Goita què fan, ara!. [Consulta: 8 novembre 2024].
* ↑ Ritman, Alex (17 May 2022). «Cannes: On The Hunt for an Iranian Serial Killer in Trailer for Ali Abbasi's Competition Entry 'Holy Spider' (Exclusive)». The Hollywood Reporter.
* ↑ Ntim, Zac. «Oscars: Denmark Submits Ali Abbasi's Cannes-Winning Title 'Holy Spider' To International Feature Race». Deadline Hollywood, 27-09-2022. [Consulta: 27 setembre 2022].
* ↑ Pham, Annika. «Ali Abbasi's Holy Spider selected as Danish Oscar entry». Nordisk Film & TV Fond, 28-09-2022. [Consulta: 4 desembre 2022].
* ↑ Giardina, Carolyn (21 December 2022). «Shortlists for 95th Academy Awards Unveiled». The Hollywood Reporter.
# Dolç

«Dolç» té aquests significats:
* Gust dolç, un dels cinc gustos clàssics; per extensió es dona aquest nom a tota mena de llaminadures, pastissos, postres i menges
* Gastronomia: dolçors, nom genèric dels pastissos, o de menges compostes de sucre o mel, especialment pastes dolces, fruites confitades.
* *Dolç de llet, forma calcada del castellà, incorrecta, usada per designar les dolçors tradicionals anomenats en català regal de llet.
* Biografies:
** Joan Dolç i Balaguer (1956), escriptor valencià, productor audiovisual i fotògraf valencià
** Mavi Dolç i Gastaldo (1961 - 2009), professora i activista cultural valenciana, cap de l'àrea de Llengua i Universitats de l'Institut Ramon Llull (IRL)
** Miquel Dolç i Dolç (1912 - 1994), filòleg, crític literari, poeta i traductor al català
* Zoologia: Congre dolç, congre de sucre o pillet de platja, espècie de peix pertanyent a la família dels còngrids
* Toponímia: El Dolç o la platja del Dolç, platja mallorquina del municipi de Ses Salines
* Música: Dolç Tab, grup de jazz de La Marina (País Valencià)
* Cinema: Dolç ocell de joventut (Sweet Bird of Youth), pel·lícula estatunidenca de 1962 dirigida per Richard Brooks i protagonitzada per Paul Newman

## Referències

* ↑ «DECat - Diccionari etimològic i complementari de la llengua catalana - Joan Coromines - Versió digital - Institut d'Estudis Catalans». [Consulta: 26 novembre 2024].
# Institut Ecumènic d'Estudis Teològics de Tantur

L'Institut Ecumènic d'Estudis Teològics de Tantur, o simplement Tantur Institut Ecumènic (TEI), en anglès Tantur Ecumenical Institute for Theological Studies, és un institut ecumènic internacional d'estudis superiors d'investigació teològica i estudis pastorals, que fou creat el 1971 amb el propòsit de retrobar la unitat del cristianisme.
L'Institut Ecumènic Tantur (TEI), ubicat a la Universitat de Notre Dame a Tantur (UNDT), entre les ciutats històriques de Jerusalem i Betlem, està compromès amb la unitat cristiana, les relacions interreligioses entre cristians, jueus i musulmans, i la recerca de la pau i la justícia mundials mitjançant l'estudi teològic i l'exploració dels drets humans i la resolució de conflictes. Més de 3.500 clergues ortodoxos, protestants, anglicans i catòlics romans, erudits i líders laics d'arreu del món han participat en els programes de l'institut. La Fundació Jerusalem ha donat suport a diversos esdeveniments a l'institut, inclosos els seminaris del Centre Hope per a la Pau i la Comprensió Interreligiosa. El càrrec de director recau periòdicament en membres de les diverses Esglésies cristianes. Entre 1971 i 1983 hi residí una petita comunitat de monjos de Montserrat, entre la qual cal destacar la presència de Romuald M. Díaz i Carbonell.

## Referències

* ↑ «Dayr al-Ṭanṭūr; Deir et-Tantur, Tantur». Gran Enciclopèdia Catalana. Barcelona: Grup Enciclopèdia Catalana [Consulta: 26 setembre 2022].
* ↑ «Tantur Ecumenical Institute for Theological Studies». The Jerusalem Foundation. [Consulta: 26 setembre 2022].
* ↑ «Tantur Ecumenical Institute». University of Notre Dame a Tantur (UNDT). [Consulta: 26 setembre 2022].
# Arblada de'n Haut

Arblada de'n Haut (en francès Arblade-le-Haut) és un municipi francès situat al departament del Gers i a la regió d'Occitània.

## Administració i política
### Alcaldes

Llista d'alcaldes :
| Període | Identitat | Partit |
| 1989- | Jean-Marie Verrier | Divers gauche |

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 262 | 246 | 225 | 261 | 260 | 276 | 275 |
| Des de 1962: població sense dobles comptes |||||||

## Referències

* ↑ «Toponímia occitana». Arxivat de l'original el 2009-12-26. [Consulta: 17 agost 2010].
* ↑ Mapa del Gers amb els municipis en gascó
# Chainmail

Chainmail és un joc de miniatures medieval creat per Gary Gygax i Jeff Perren. Gygax va desenvolupar el sistema de joc medieval expandint les regles de Perren, un company i amic seu de la Lake Geneva Tactical Studies Association (LGTSA) que era el propietari d'una botiga de hobbies. Guidon Games publicà la primera edició de Chainmail el 1971 com el seu primer joc de miniatures i un dels tres productes debut. Chainmail era el primer producte dissenyat per Gygax que estava a la venda com a producte professional. Incloïa un "Fantasy Supplement" ("Suplement de Fantasia") amb forta influència de Tolkien, que convertia Chainmail en el primer joc de miniatures de fantasia comercialitzat en tenir un reglament, tot i que segueix els esforços de molts d'aficionats de la dècada anterior. Dungeons & Dragons començà com una variant de Chainmail; finalment n'adoptaria conceptes com la classe d'armadura ("armor class") i els nivells ("levels"), així com diversos encanteris ("spells"), monstres ("monsters") i poders màgics ("magical powers").

## Referències

* ↑ La Farge, Paul «Destroy All Monsters». The Believer Magazine, 9-2006. Arxivat de l'original el 20 de setembre 2008 [Consulta: 24 juliol 2014].
* ↑ Peterson, Jon. Playing at the World. San Diego CA: Unreason Press, 2012, p. 40. ISBN 978-0615642048.
* ↑ Peterson, Jon. Playing at the World. San Diego CA: Unreason Press, 2012, p. 43–44. ISBN 978-0615642048.
# Francesc Rispa i Perpinyà

Francesc Rispa i Perpinyà ( ? ca 1831 - Madrid, 31 de desembre de 1904) fou un militar català de la segona meitat del segle xix, originari del Camp de Tarragona. D'ideologia republicana federalista, participà en l'aixecament republicà de Blas Pierrad Alcedar l'octubre de 1869 formant part del Centro d'Acción Revolucionaria i va intentar aixecar Béjar, sense resultat. A les eleccions generals espanyoles de 1871 fou elegit diputat per Tarragona del Partit Republicà Democràtic Federal i aleshores es va establir a Madrid, on fou director i redactor d'El Combate (1872).
En proclamar-se la Primera República Espanyola es va alinear amb el sector federalista intransigent, de manera que el 1873 fou vicepresident del Comitè de Salvació Pública que va preparar la insurrecció cantonalista de Cartagena.

## Obres

* Cincuenta años de conspirador (Memorias político-revolucionarias) 1853-1903 (1932)

## Referències

* ↑ «a las dos de la mañana...». La Correspondencia de España : diario universal de noticias: Año LV Número 17128 - 1904 diciembre 31, 31-12-1904, pàg. 3.

## Enllaços externs

* «Francesc Rispa i Perpinyà». Gran Enciclopèdia Catalana. Barcelona: Grup Enciclopèdia Catalana.
* Los Tribunos del Pueblo. La tradición jacobina del republicanismo histórico español de Román Miguel González
* Fitxa del Congrés dels Diputats (castellà)
# Carey Mulligan

Carey Hannah Mulligan (Westminster, Londres, Anglaterra, 28 de maig de 1985) és una actriu que fou candidata en la 82a edició dels premis de l'Acadèmia Britànica de Cinema i Televisió, molt reconeguda per la crítica i públic a la pel·lícula de 2009 Una educació, de la realitzadora Lone Scherfig i protagonitzada juntament amb Peter Sarsgaard. El seu treball al film el valgué una nominació a l'Oscar a la millor actriu i fou una de les favorites per a guanyar el premi, encara que finalment fou Sandra Bullock qui s'alçà amb l'estatueta per The Blind Side (Un somni possible)

## Popularitat

Carey Mulligan ha estat l'actriu revelació de la 82a edició dels Oscars, encara sense guanyar el premi, tal com ho van fer en el seu moment altres candidats de gran talent com ara Elliot Page (per Juno), Amy Adams, Ryan Gosling o Amy Ryan.
Als seus 20 anys, el seu primer paper important al cinema fou el de la jove Kitty a Pride & Prejudice. Al rodatge es va fer amiga de Keira Knightley. El seu següent personatge fou en Bleak House, de la BBC, al que van seguir molts d'altres treballs televisius, com a Agatha Christie Marple: The Sittaford Mistery o My Boy Jack. El 2009 es va fer amb el paper protagonista a Una educació i ja té diversos projectes a la seva agenda, entre dels que destaquen la seqüela de Wall Street, juntament amb el seu ex novi Shia LaBeouf, i Brothers.

## Filmografia
### Pel·lícula

| Any | Pel·lícula | Rol | Notes |
| 2005 | Pride & Prejudice | Kitty Bennet | |
| 2007 | And When Did You Last See Your Father? | Rachel | |
| 2009 | La història de Cassius Clay (The Greatest) | Rose | |
| 2009 | Una educació (An Education) | Jenny | BAFTA a la millor actriu Nominació − Oscar a la millor actriu Nominació − Globus d'Or a la millor actriu dramàtica |
| 2009 | Enemics públics (Public Enemies) | Carole | |
| 2009 | Brothers | Cassie Willis | |
| 2010 | Wall Street 2: El diners mai dorm | Winnie Gekko | |
| 2010 | Never Let Me Go | Kathy | |
| 2011 | Drive | Irene | Nominació − BAFTA a la millor actriu secundària |
| 2011 | Shame | Sissy | |
| 2013 | El gran Gatsby | Daisy Buchanan | |
| 2013 | Inside Llewyn Davis | Jean | |
| 2015 | Lluny del brogit mundà (Far From the Madding Crowd) | Bathsheba Everdene | |
| 2015 | Sufragistes (Suffragette) | Maud Watts | |
| 2017 | Mudbound | Laura McAllan | |

### Televisió

| Any | Títol | Rol | Notes |
| 2005 | Bleak House | Ada Clare | Paper recurrent (15 episodis) |
| 2006 | The Amazing Mrs. Pritchard | Emily Pritchard | Paper recurrent (6 episodis) |
| 2006 | Trial & Retribution X: Sins of the Father | Emily Harrogate | Episodi: "Sins of the Father: Part 1" (Temporada 10, Episodi 1) |
| 2006 | Agatha Christie Marple: The Sittaford Mystery | Violet Willett | Pel·lícula feta per a televisió |
| 2007 | Waking The Dead | Sister Bridgid | Episodi: "Boys Wren" (Temporada 6, Episodi 1) |
| 2007 | Doctor Who | Sally Sparrow | Episodi: "Blink" (Temporada 3, Episodi 10) |
| 2007 | My Boy Jack | Elsie Kipling | Pel·lícula feta per a televisió |
| 2007 | Northanger Abbey | Isabella Thorpe | Pel·lícula feta per a televisió |

## Vegeu també

* She Said
# Langeberg

La serra de Langeberg és una serralada de la província del Cap Occidental de Sud-àfrica. El seu cim més alt és el Keeromsberg amb 2.075 m que es troba a 15 km al nord-est de la ciutat de Worcester . Alguns dels cims més alts de la serralada es troben just al nord de Swellendam, en una subcategoria coneguda com els Clock Peaks el punt més alt dels quals és el Misty Point de 1.710 m d'alçada. La tradició local diu que es pot dir l'hora per mitjà de les ombres projectades pels set cims dels Clock Peaks.

## Etimologia

El nom és neerlandès i significa "muntanya llarga"

## Fisiografia i geologia

La serralada discorre aproximadament nord-oest/sud-est a la seva part occidental i en direcció est-oest a la seva secció mitjana i oriental i té aproximadament 250 km de llarg, des de Worcester, passant per Robertson, Montagu, Swellendam, Heidelberg i Riversdal fins a la proximitat de George.
El punt més a l'oest del Langeberg es troba a 5 km a l'est de la ciutat de Worcester; la serralada acaba a uns 20 km al nord de Mosselbaai a l'est. Les planes obertes del Petit Karoo voregen amb el nord de la serralada, mentre que al sud es troben la plana d'Agulhas i el cinturó de blat d'Overberg.
La serralada de Langeberg es compon principalment de pedra arenisca de Table Mountain i la serralada forma part del Cinturó de Plegaments del Cap.

## Ecologia

Als vessants meridionals de la serralada es poden trobar fynbos muntanyosos, amb clapes de bosc afromontans que es troben en profunds congostos aïllats, mentre que als vessants més secs del nord es troba matoll karroid.

### Àrees protegides

Hi ha les següents àrees protegides al llarg de la serra::
* La Reserva natural Marloth, a la zona on es troben els cims més alts
* L'Àrea salvatge de Boosmansbos, que inclou la Reserva Natural de Grootvadersbosch prop de Barrydal
* El Bosc Estatal de Garcia

## Ports de muntanya

La serra està travessada per quatre ports de muntanya, d'oest a est, són:
* Cogmanskloof Pass, que enllaça Montagu amb Ashton.
* Tradouws Pass, que enllaça Barrydale amb Swellendam i Heidelberg
* Garcia's Pass, que enllaça Riversdal i Ladismith
* Cloetes Pass, que enllaça Mosselbaai amb Ladismith

## Referències

* 1 2 [Dictionary of Southern African Place Names by Dr P.E. Raper]
* ↑ «Cinturó de Plegaments del Cap». Arxivat de l'original el 2017-09-18. [Consulta: 28 octubre 2021].
* ↑ «Swellendam Hiking Guide». Arxivat de l'original el 2020-09-22. [Consulta: 28 octubre 2021].

## Vegeu també

* Geografia de Sud-àfrica
* Cap Occidental
# Sauset (Gard)

Sauset (en francès Sauzet) és un municipi francès situat al departament del Gard i a la regió d'Occitània.

## Referències

* ↑ Topònims occitans del Gard
# Toyota Celica

El Toyota Celica és una sèrie de cupès esportius fabricats per l'empresa japonesa Toyota. El nom deriva de la paraula coelica que en llatí significa «celestial». Aquest automòbil es va començar a fabricar al Japó l'any 1970.
Al llarg de la seva vida útil, el Celica va ser propulsat per diferents motors de quatre cilindres. El canvi més significatiu es va produir l'any 1986, quan el disseny per conduir el cotxe canvià de tracció trasera a tracció delantera.

## Generacions

El Toyota Celica ha tingut set generacions diferents:
* Primera generació / sèrie A20/35 (1970-1977)
* Segona generació / sèrie A40 (1978-1981)
* Tercera generació / sèrie A60 (1982-1985)
* Quarta generació / sèrie T160 (1985-1989)
* Cinquena generació / sèrie T180 (1990-1993)
* Sisena generació / sèrie T200 (1993-1999)
* Setena generació / sèrie T230 (2000-2006)

## Competició

El Toyota Celica ha estat àmpliament utilitzat per la competició en proves de ral·li, esdevenint un dels cotxes més competitius de la dècada dels anys 1990.
Amb l'equip oficial de Toyota al Campìonat Mundial de Ral·lis, el Toyota Celica va guanyar per pilots els títols de 1990 amb Carlos Sainz i la versió Toyota Celica GT-Four, així com els títols de 1992, 1993 i 1994 amb Carlos Sainz, Juha Kankkunen i Didier Auriol respectivament, amb la versió Toyota Celica Turbo 4WD, així com el títol de constructors de 1993 i 1994.
En altres campionats, també va guanyar el Campionat de Ral·lis Àsia-Pacífic amb Carlos Sainz l'any 1990, el Campionat d'Europa de Ral·lis amb Enrico Bertone l'any 1995 i amb Armin Schwarz l'any 1996 o el Campionat de Ral·lis de l'Orient Mitjà amb Mohammed bin Sulayem els anys 1986, 1987, 1988, 1989, 1990 i 1991 i amb Hamed Al-Thani l'any 1993.

## Referències

* ↑ «Descubre el Toyota Célica y su historia» (en castellà), 19-05-2022. [Consulta: 15 juny 2023].
* ↑ Autocosmos. «La historia del Toyota Celica, el auto deportivo japonés que es sumamente deseado» (en castellà), 04-05-2020. [Consulta: 15 juny 2023].
* ↑ «Toyota Celica: 50 años de historia, siete generaciones y más de 4 millones de unidades vendidas» (en castellà), 19-04-2020. [Consulta: 15 juny 2023].
* ↑ Otero, Alejandra. «El Toyota Celica cumple 50 años: cuando un deportivo no renuncia a la funcionalidad, puede acabar convirtiéndose en un icono» (en castellà), 22-04-2020. [Consulta: 15 juny 2023].